CELEX: 62010CN0584
Language: mt
Date: 2010-12-13 00:00:00
Title: Kawża C-584/10 P: Appell ippreżentat fit- 13 ta’ Diċembru 2010 mill-Kummissjoni Ewropea mis-sentenza mogħtija fit- 30 ta’ Settembru 2010 mill-Qorti Ġenerali (Is-Seba’ Awla) fil-Kawża T-85/09, Yassin Abdullah Kadi vs Il-Kummissjoni Ewropea

5.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/9
            
         Appell ippreżentat fit-13 ta’ Diċembru 2010 mill-Kummissjoni Ewropea mis-sentenza mogħtija fit-30 ta’ Settembru 2010 mill-Qorti Ġenerali (Is-Seba’ Awla) fil-Kawża T-85/09, Yassin Abdullah Kadi vs Il-Kummissjoni Ewropea
   (Kawża C-584/10 P)
   2011/C 72/15
   Lingwa tal-kawża: l-Ingliż
   
      Partijiet
   
   
      Appellanti: Il-Kummissjoni Ewropea (rappreżentanti: P. Hetsch, S. Boelaert, E. Paasivirta u M. Konstantinidis, aġenti)
   
      Partijiet oħra fil-proċedura: Yassin Abdullah Kadi, Il-Kunsill tal-Unjoni Ewropea, Ir-Repubblika Franċiża, Ir-Renju Unit tal-Gran Brittanja u l-Irlanda ta’ Fuq
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tannulla s-sentenza appellata fl-intier tagħha;
            
         
               —
            
            
               tiċħad bħala infondat ir-rikors ta’ Yassin Abdullah Kadi għall-annullament tar-Regolament tal-Kummissjoni Nru 1190/2008 (1) safejn dan jikkonċernah;
            
         
               —
            
            
               tikkundanna lil Yassin Abdullah Kadi għall-ispejjeż sostnuti mill-Kummissjoni għal dan l-appell u għal proċeduri quddiem il-Qorti Ġenerali.
            
         
      Aggravji u argumenti prinċipali
   
   Il-Kummissjoni ssostni li l-konstatazzjonijiet tal-Qorti Ġenerali huma vvizzjati bi żbalji ta’ liġi peress li huma bbażati fuq livell ta’ stħarriġ ġudizzjarju ġuridikament żbaljat. L-aggravji mressqa mill-Kummissjoni huma s-segwenti:
   (1)   Aggravji relatati mal-konstatazzjonijiet tal-Qorti Ġenerali dwar il-livell ta’ stħarriġ ġudizzjarju applikabbli: il-Kummissjoni ssostni li l-livell ta’ stħarriġ ġudizzjarju adottat mill-Qorti Ġenerali huwa ġuridikament żbaljat peress li l-Qorti tal-Ġustizzja ma ddeċidietx dwar il-livell preċiż ta’ stħarriġ ġudizzjarju applikabbli għal din il-kawża u peress li l-livell partikolari ta’ stħarriġ ġudizzjarju adottat mill-Qorti Ġenerali ma jistax jintalab mill-Unjoni Ewropea.
   (2)   Aggravji relatati mal-konstatazzjonijiet tal-Qorti Ġenerali fir-rigward tal-ksur tad-drittijiet tad-difiża u tad-dritt għal protezzjoni ġudizzjara effettiva kif ukoll tal-ksur tal-prinċipju ta’ proporzjonalità: il-Kummissjoni ssostni Qorti Ġenerali ddeċidiet b’mod żbaljat li l-proċeduri implementati mill-Kummissjoni ma kinux jissodisfaw ir-rekwiżiti applikabbli fil-qasam tad-drittijiet fundamentali għal din it-tip ta’ sistema ta’ miżuri restrittivi, li l-Qorti Ġenerali ċaħdet b’mod żbaljat l-argument tal-Kummissjoni dwar il-proċeduri nazzjonali mressqa minn Kadi fl-Istati Uniti, u li l-Qorti Ġenerali ċaħdet b’mod żbaljat l-argumenti tal-Kummissjoni dwar il-proċeduri ta’ reviżjoni amministrattiva u ta’ eżami mill-ġdid stabbiliti skont ir-Riżoluzzjonijiet tal-Kunsill tas-sigurtà tan-Nazzjonijiet Uniti 1822(2008) u 1904(2009) – inkluża l-proċedura ta’ Punt Ċentrali u l-Uffiċċju tal-Ombudsman.
   
      (1)  ĠU L 322, p. 25